

„Достъпност за всички“
[bookmark: _GoBack]В периода август 2011 – април 2013, Националният съвет на хората с увреждания в България изпълни проект „Достъпност за всички“, финансиран по Програмата за европейско териториално сътрудничество Гърция-България 2007-2013 г., съвместно с Националната конфедерация на хората с увреждания - Гърция (водещ партньор). Бюджета на проекта бе: 1.611.950 €
Целта на проекта бе да предложи интегриран подход за насърчаването на “Принципа на достъпността” в обществения сектор и в частност до местните и регионални власти в трансграничния регион на Гърция - България. Изпълнението на съвместните действия от страна на Гърция и България имаше за цел да идентифицират и разрешат проблемите на Достъпността, с които се сблъскват в обществените органи.
В основата на проекта бе принципът за възможността за достъп за хората с увреждания, който понастоящем е предпоставка за страните – членки на Европейския съюз за получаване на финансиране от фондовете на ЕС. Ето защо интервенциите, които се извършиха по проекта, бяха на принципа "Разработено за всички", чрез средства, методи и условия за достъп до информационните и комуникационни технологии (ИКТ) за хора с увреждания, базирани на международно признати стандарти за достъп до W3C и по-конкретно до Web Content Accessibility Guidelines (WAI/WCAG).
Чрез проекта бяха създадени подходящите инструменти за заинтересованите да предлагат достъпни услуги за хора с увреждания.
Накратко, проектът включваше:
· Еднодневни конференции в Гърция и България в присъствието на представители на местните власти. 
· Информация и избрани представители на хората с увреждания по проблеми на достъпността до обществените сгради.
· Открити за обществеността еднодневни конференции в Гърция и България.
· Тематични семинари в Гърция и България.
Обучение по въпроси, свързани с обслужването на хора с увреждания.
· Сравнително проучване предоставящо информация във връзка със законовата рамка на достъпността и хората с увреждания в ЕС и на национално ниво.
· Пилотни проучвания за развитие на “достъпността” в общини, имащи за цел да промоцират сътрудничеството по въпросите на социалните грижи.
· Достъпен уеб портал, който бе създаден от и за хората с увреждания, и който се използва за комуникация и общуване чрез уеб мрежата на хората с увреждания и обществените организации.
· Наръчник на Достъпността, който предоставя на обществените власти полезни насоки що се отнася до достъпността на инфраструктурата и услугите им.
· Ръководство за информация, публичност и промоциране на достъпността, както и на проекта като цяло.
· Осигуряване на достъп до резултатите от проекта.
· Всички резултати от дейностите по проекта бяха предоставени в достъпен формат, така че хората с увреждания да могат да научат за проблемите, които ги засягат.
Бенефициенти на проекта бяха предимно хората с увреждания в трансграничния регион на приложение на проекта. Резултатите от проекта и от отделните действия оказаха положително влияние върху живота на хората с увреждания. Промоцирането на достъпността даде положителен ефект върху ежедневието и здравето им, върху борбата срещу изолацията на тези хора от ежедневните дейности.
Повече информация е налична на уебсайта на проекта: http://a4all.gr/bg/

